ຝຣັ່ງ ແລະ ອັງກິດ ຂະຫຍາຍການສັກຢາວັກຊີນກັນໂຄວິດ-19 ໃນທົ່ວປະເທດ
ປະເທດອັງກິດໄດ້ຢືນຢັນວ່າ ມີຜູ້ຕິດເຊື້ອໂຄວິດ-19 ຈຳນວນ 4 ລ້ານ 5 ແສນກໍລະນີ ມາຮອດວັນຈັນວານນີ້ ແລະມີຜູ້ເສຍຊີວິດ 128,044 ຄົນ. 
ເພື່ອຕໍ່ສູ້ກັບກໍລະນີຕິດເຊື້ອໄວຣັສໂຄໂຣນາສາຍພັນໃໝ່ທີ່ພວມເພີ້ມທະວີຂຶ້ນນັ້ນ ຝຣັ່ງ ແລະອັງກິດ ໄດ້ເຄື່ອນໄຫວໃນວັນຈັນວານນີ້ ເພື່ອໃຫ້ມີສັກຢາວັກຊີນເພີ້ມຂຶ້ນ ຝຣັ່ງ ໃນເວລານີ້ ໄດ້ອະນຸຍາດໃຫ້ຜູ້ໃຫຍ່ທັງໝົດໄດ້ຮັບການສັກຢາວັກຊີນກັນໂຄວິດ- 19 ແລ້ວ ປະທານາທິບໍດີ ເອັມມານຸຍແອລ ມາກຣົງ ແລະພັນລະຍາ ທ່ານນາງບຣິຈິດ ໄດ້ພາກັນສັກຢາວັນຊິນ ໃນວັນຈັນວານນີ້ ປະທານາທິບໍດີມາກຣົງ ຜູ້ທີ່ໄດ້ຕິດພະຍາດທີ່ເກີດຈາກໄວຣັສໂຄໂຣນາໃນເດືອນ ທັນ ວາຜ່ານມາ ໄດ້ຂຽນຂໍ້ຄວາມລົງທວິດເຕີ້ວ່າ “ຄືດັ່ງທີ່ທ່ານນາງບຣິຈິດ ແລະ ຂ້າພະເຈົ້າ ກໍບໍ່ຕ່າງຫຍັງກັບຊາວຝຣັ່ງ 25 ລ້ານຄົນ ໄດ້ສັກຢາວັກຊີນໄປແລ້ວ ຈົ່ງມາສັກຢາວັກ ຊີນກັນເຖາະ ເພື່ອປ້ອງກັນໂຕເຮົາເອງແລະຄົນທີ່ພວກເຮົາຮັກ ” ມາຮອດວັນຈັນວານນີ້ ຝຣັ່ງໄດ້ຢືນຢັນວ່າ ມີຜູ້ຕິດເຊື້ອໂຄວິດ-19 ຫຼາຍກວ່າ 5 ລ້ານ 7 ແສນກໍລະນີ ແລະຜູ້ເສຍຊີວິດ 109,690 ຄົນ ຍ້ອນພະຍາດດັ່ງກ່າວ ອີງຕາມສູນກາງ ຊັບພະຍາກອນໄວຣັສໂຄໂຣນາ ຈອນສ໌ ຮັອບກິນສ໌ ຢູ່ໃນປະເທດອັງກິດ ພວກເຈົ້າໜ້າທີ່ການແພດໄດ້ເປີດເດີ່ນຫຼິ້ນກິລາຣັກບີ ທວິກເກີນແຮມ (Twickenham) ໃຫ້ເປັນບ່ອນສັກຢາວັກຊີນແລະການໄປສັກຢາວັກຊີນນີ້ ບໍ່ ຈຳເປັນຕ້ອງການນັດໝາຍລ່ວງໜ້າ ອັງກິດ ທີ່ກຳລັງມີກໍລະນີຕິດເຊື້ອໄວຣັສໂຄໂຣ ນາເພີ້ມຂຶ້ນນັ້ນ ພະຍາຍາມທີ່ຈະຄວບຄຸມການແຜ່ລະບາດຂອງໄວ ຣັສສາຍພັນໃໝ່ທີ່ ມີການລະບາດຢ່າງວ່ອງໄວນັ້ນ ຊຶ່ງໄດ້ມີການລະບຸເປັນເທື່ອ ທຳອິດຢູ່ໃນປະເທດອິນ ເດຍ ແລະປະກອບເປັນກໍລະນີຕິດເຊື້ອໃໝ່ທັງໝົດ ປະເທດອັງກິດໄດ້ຢືນຢັນວ່າ ມີຜູ້ຕິດເຊື້ອໂຄວິດ-19 ຈຳນວນ 4 ລ້ານ 5 ແສນກໍລະນີ ມາຮອດວັນຈັນວານນີ້ ແລະມີຜູ້ເສຍຊີວິດ 128,044 ຄົນ ເລີ້ມແຕ່ວັນທີ 7 ເດືອນມິຖຸນາເປັນຕົ້ນມາ ເຢຍຣະມັນມີແຜນທີ່ຈະສັກຢາວັກຊິນ ກັນ ໄວຣັສໂຄໂຣນາ ໃຫ້ແກ່ທຸກຄົນ ທີ່ມີອາຍຸສູງກວ່າ 16 ປີ ມາຮອດວັນຈັນວານນີ້ ເຢຍຣະມັນ ໄດ້ຢືນຢັນວ່າ ມີຜູ້ຕິດເຊື້ອໄວຣັສໂຄໂຣນາ ເກືອບ 3 ລ້ານ 7 ແສນກໍລະນີ ແລະ 88,469 ຄົນໄດ້ເສຍຊີວິດ ອີງຕາມສູນ ກາງຊັໍບພະຍາ ກອນໄວຣັສໂຄໂຣນາ ຈອນສ໌ ຮັອບກິນສ໌ ອົງການອະນາໄມໂລກ (WHO) ໄດ້ຕອບໂຕ້ຕໍ່ການຕ້ອງຕິວ່າ ບັນດາຊື່ວິທະ ຍາສາດຂອງໄວຣັສໂຄໂຣນາສາຍພັນໃໝ່ຕ່າງໆ ແມ່ນສັບສົນເກີນໄປ ຫຼືເປັນ ຊື່ທີ່ບໍ່ເປັນມົງຄົນສຳລັບບາງປະເທດ ດັ່ງນັ້ນໃນວັນຈັນວານນີ້ ຈຶ່ງໄດ້ຕັ້ງຊື່ຂອງໄວຣັສສາຍພັນໃໝ່ ເປັນໂຕອັກສອນກຣິສ